5.4. Valsts investīciju projektu finansēšana 2019.gadā

Valsts pamatbudžetā investīciju finansēšanai 2019.gadā plānoti **1 689,6 milj. *euro,*** tajā skaitā **Eiropas Savienības politiku instrumentu un pārējās ārvalstu finanšu palīdzības līdzfinansēto projektu īstenošanai 1 371,8 milj. *euro* apmērā.**

604,3 milj. *euro* apmērā plānots finansējums Eiropas Savienības struktūrfondu un Kohēzijas fonda līdzfinansētajiem projektiem, tajā skaitā 109,0 milj. *euro* apmērā Kohēzijas fonda (KF) projektiem, 381,5 milj. *euro* apmērā Eiropas Reģionālās attīstības fonda (ERAF) projektiem (2014-2020) un 113,8 milj. *euro* apmērā Eiropas Sociālā fonda (ESF) projektiem.

Lauksaimniecības un lauku attīstības atbalstam plānots finansējums 535,5 milj. *euro* apmērā, tajā skaitā 302,6 milj. *euro* apmērā Eiropas Lauksaim­niecības garantiju fonda (ELGF) projek­tiem un pasākumiem, 198,4 milj. *euro* apmērā Eiropas Lauksaimniecības fonda lauku attīstībai (ELFLA) projektiem un 34,5 milj. *euro* apmērā Eiropas Zivsaimniecības fonda (EZF) un Eiropas Jūrlietu un zivsaimniecības fonda (EJZF) līdzfinansētajiem projektiem.

Citu Eiropas Savienības politiku instrumentu un pārējās ārvalstu finanšu palīdzības līdzfinansētajiem projektiem 2019.gadā plānots finansējums 202,8 milj. *euro* apmērā, tajā skaitā Eiropas Atbalsta fonda vistrūcīgākajām personām (2014-2020) pasākumu īstenošanai, iekšējās drošības un Patvēruma, migrācijas un integrācijas fondu projektu un pasākumu īstenošanai (2014-2020), Eiropas Savienības Rīcības programmas mūžizglītības jomā projektiem, Eiropas Savienības programmas Erasmus+ 2014.-2020.gadam projektu nodrošināšanai, Eiropas Ekonomikas zonas un Norvēģijas finanšu instrumenta finansētiem projektiem, Eiropas transporta, telekomunikāciju un enerģijas infrastruktūras tīklu un Eiropas infrastruktūras savienošanas instrumenta projektiem, 3.mērķa “Eiropas teritoriālā sadarbība” pārrobežas sadarbības programmas projektiem u.c.

Eiropas Savienības politiku instrumentu un pārējās ārvalstu finanšu palīdzības līdzfinansētajiem projektiem, kuri vēl tiks apstiprināti, finansējums 29,2 milj. *euro* apmērā ieplānots budžeta resora “74. Gadskārtējā valsts budžeta izpildes procesā pārdalāmais finansējums” programmā 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.

**Pārējās valsts budžeta investīcijas** 2019.gadā paredzētas 317,8 milj. *euro* apmērā, tajā skaitā Aizsardzības ministrijai 299,1 milj. *euro* apmērā Nacionālo bruņoto spēku ilgtermiņa līgumu nodrošināšanai, tajā skaitā transferts Satiksmes ministrijai 2,5 milj. *euro* apmērā ārkārtas situāciju valsts elektronisko sakaru tīkla darbības nodrošināšanai, kā arī Finanšu ministrijai 18,7 milj. *euro* apmērā VAS “Valsts nekustamie īpašumi” projektiem un pasākumiem.

2019.gadā finansējamo projektu un pasākumu turpināšanai nākamajos gados līdz projekta īstenošanai valsts budžetā tiek plānotas valsts ilgtermiņa saistības. Pamatojoties uz valsts budžetā uzņemtajām ilgtermiņa saistībām, ministrijas veic investīciju projektu īstenošanas uzraudzību un tālāko virzību, vienlaicīgi uzlabojot investīciju līdzekļu izmantošanas efektivitāti un plānojot turpmākos uzturēšanas līdzekļus valsts budžetā tiem pasākumiem, kuri uzsākti investīciju projekta ietvaros.

Valsts pamatbudžeta izdevumi investīcijām 2019.gadā

*milj. euro*

|  |  |  |  |  |
| --- | --- | --- | --- | --- |
|  | Izdevumu segšanas avots | | | **Atbalsta programmai, finanšu instrumentam vai fondam - kopā 2019.gadā** |
| Atbalsta programmas, politikas instrumenta vai fonda nosaukums | Ārvalstu finanšu palīdzība, āfp. atlikumi, āfp.transferti | Dotācija no vispārējiem ieņēmumiem, dotācijas no vispārējiem ieņ. transferti | Maksas pakalpojumi un citi pašu ieņ., maksas pak. atlikumi, citu budžetu transferti |
| **Valsts pamatbudžeta finansētas investīcijas - kopā** | **124,9** | **1 559,6** | **8,1** | **1 689,6** |
| **Eiropas Savienības politiku instrumenti un pārējās ārvalstu finanšu palīdzības līdzfinansētie projekti:** | **124,9** | **1 238,8** | **8,1** | **1 371,8** |
| Eiropas transporta, telekomunikāciju un enerģijas infrastruktūras tīkli un Eiropas infrastruktūras savienošanas instruments | 11,3 | 21,2 | - | **32,5** |
| Kohēzijas fonds (KF) | - | 109,0 | - | **109,0** |
| Eiropas Reģionālās attīstības fonds (ERAF) | - | 381,5 | - | **381,5** |
| Eiropas Sociālais fonds (ESF) | - | 113,8 | - | **113,8** |
| Eiropas Lauksaimniecības garantiju fonds (ELGF) | - | 299,5 | 3,1 | **302,6** |
| Eiropas Lauksaimniecības fonds lauku attīstībai (ELFLA) | - | 198,4 | - | **198,4** |
| Eiropas Zivsaimniecības fonda (EZF) un Eiropas Jūrlietu un zivsaimniecības fonds (EJZF) | - | 34,5 | - | **34,5** |
| Eiropas Kopienas iniciatīvas | 6,0 | 2,1 | - | **8,1** |
| 3.mērķis "Eiropas teritoriālā sadarbība" | 44,0 | 10,2 | 4,9 | **59,1** |
| Citi Eiropas Savienības politiku instrumenti | 56,9 | 36,6 | 0,1 | **93,6** |
| Eiropas Ekonomikas zonas un Norvēģijas finanšu instrumentu finansētie projekti | - | 1,5 | - | **1,5** |
| Citi ārvalstu finanšu palīdzības līdzfinansētie projekti | 6,7 | 1,3 | - | **8,0** |
| Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai | - | 29,2 | - | **29,2** |
| **Pārējās valsts budžeta investīcijas:** | **-** | **317,8** | **-** | **317,8** |
| Pārējās valsts budžeta investīcijas | - | 317,8 | - | 317,8 |